Kull filgħaxija waqt li għajnejja ikunu qegħdin jagħlqu f'nagħsa ħelwa, jinġabru f'moħħi dehriet tan-niket li rajt u ġbart mal-jum u jieqfu ħdejju U nħoss id-diqa tinżel ġo qalbi bl-imrar u swied il-qalb meta niftakar kemm nies ibatu swat u moħqrija ; imbagħ'd ma' ħsiebi jien insieħeb talbi, Għax bosta, msejkna, waqgħu bla ħtija fid-demm tal-gwerra li ħalliet lid-dinja fil-ġlied, fil-għira u fil-mibegħda li donnha trid mill-ġdid tixrob id-dmija. U kemm familji għalxejn jinġabru biex jiekhi ma' missier b'idejh battala f U kemm nies foqra ħabbtu bieb l-għonja għalxejn, u kellhom fil-Mulej jistabru ' U waqt dan-niket nidħol bi ħsiebi fl-isptarijiet fejn hemm il-mewt. tistenna eluf ta' morda u fosthom nilmaħ, fl-uġigħ u d-dwejjaq, ħafna wċuh ta' ħbiebi. Dan kollu jidħol f'din il-qalb ċkejkna li tħoss it-toqol ta' l-imrar u n-niket xħin niftakarhom lil dawk li jbatu: u nħossni mmut kuljum ma' dawn l-imsejkna